Հավելենք, որ Ջեքսոնների ընտանիքում բարբարոսական կարգերի մասին հայտնի էր դարձել այն բանից հետո, երբ աշխարհահռչակ դառնալուց հետո Մայքլը վճռել էր մեծ հարցազրույց տալ ու պատմել իր անցյալի մասին։ Երգիչը լրագրողներին պատմել է, որ իր մանկությունը դժբախտ է համարում, քանի որ ինքը, իր եղբայրները ու քույրերը մահու չափ վախենում էին հորից։ Ջոզեֆ Ջեքսոնը պատժում էր որդիներին ու ամենայն հավանականությամբ նույնիսկ ծեծում էր նրանց զանցանքների համար։ Ընդունված է համարել, որ հոր հանդեպ ատելությունն է ստիպել Մայքլին այդքան արմատապես փոխել արտաքինը։ Ասում են, իբրեւ երգիչը չէր կարողանում համակերպվել այն մտքի հետ, որ ինքն այդքան նման է հորը։ Ու հենց դրա համար էր ամբողջ կյանքում փորձում փոխել իր արտաքինը։